In nomine sancte et individue Trinitatis. Amen. Philippus Dei gratia Francorum rex, noverint universi presentes pariter et futuri, quam fidelis et consanguineus noster Hugo, dux Burgundie, suis hominibus de Divione communiam dedit ad formam communie Suessionensis, salva libertate quam antea habebant. Hanc autem communiam, memoratus dux Hugo, et Odo filius ejus juraverunt tenendam et inviolabiliter observandam. Unde, ad petitionem et voluntatem ipsius Ducis, et filii ejus prefatam communiam manucapimus conservandam et manutenendam sub hac forma. Quod si Dux vel heredes ejus memoratam communiam vellent infringere, vel ab institutionibus communie resilire, nos ad eos posse nostrum eam teneri faciemus. Quod si Dux pro nobis facere nollet, nos et res suas in terra nostra receptaremus, salvum conductum eis prebentes. Quod ut perpetuam et inconvulsam sortiatur firmitatem, presentem cartam sigilli nostri auctoritate, et regii nominis karactere inferius annotato communiri precipimus. Actum apud Calvum Montem, anno ab Incarnatione Domini millesimo centesimo octogesimo tertio, regni nostri anno quinto, astantibus in palatio nostro, quorum nomina supposita sunt et signa. Signum comitis Theobaudi, dapiferi nostri, signum Guidonis buticularii, signum Mathei camerarii, signum Radulphi constabularii. Data per manum [Monogramme] Hugonis cancellarii.Scellé en cire verte à lacs de soie verte pendants. Original: Archives de la ville de Dijon, B1, Priviléges et franchises de la Commune. — Imprimé dans: Pérard, Recueil de pièces pour servir à l’histoire de Bourgogne, p. 340; Ordonnances des Rois de France, V, 237; Mémoire sur la franchise du territoire de la ville de Dijon, 1786, in-4°.